**Likumprojekta „Grozījumi likumā “Par iedzīvotāju ienākuma nodokli”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
|  1. |  Pamatojums | 1. Ministru prezidenta 2012.gada 2.janvāra rezolūcija Nr.12/2011-JUR-342;
2. Ministru kabineta 2011.gada 7.jūnija sēdes protokollēmuma Nr.35 30.§ 2.punkts.
 |
|  2. |  Pašreizējā situācija un problēmas | *Likuma „Par iedzīvotāju ienākuma nodokli” (turpmāk – Likums) 8.panta 2.5 un 2.6 daļa, 9.panta pirmās daļas 43.punkts, 9.panta vienpadsmitā daļa, 11.9 panta 4.1 daļa, 11.11 pants, 16.1 panta vienpadsmitā daļa, pārejas noteikumu 93.punkts*Akciju pirkuma tiesību piešķiršana pašreiz praksē sastopama tikai gadījumos, kad tās Latvijas rezidentiem piešķir ārvalstu akciju sabiedrības – Latvijas kapitālsabiedrību mātes uzņēmumi, taču likums īpašu kārtību šādu ienākumu aplikšanai ar nodokli neatrunā.Ņemot vērā biržas un auditorfirmu pārstāvju priekšlikumus, likumprojekts paredz regulējumu attiecībā uz akciju pirkuma tiesību īstenošanas ienākumu aplikšanu ar nodokli. Komerclikuma normas pagaidām Latvijas akciju sabiedrībām liedz darbiniekiem piešķirt akciju pirkuma tiesības, taču pašreiz Tieslietu ministrijas izveidota darba grupa izskata iespēju veikt grozījumu Komerclikumā, lai arī Latvijas uzņēmumiem būtu iespējams motivēt un piesaistīt darbiniekus. *Likuma 8.panta trešās daļas 12.2 punkts un divpadsmitā daļa, 17.3 pants*Pašreiz Latvijas nodokļu normatīvajos aktos nav iekļauti noteikumi, kurus varētu uzskatīt par kontrolēto ārvalstu sabiedrību vai tiem līdzīgiem noteikumiem un kurus pielieto, lai attiecīgā valsts ierobežotu savu rezidentu, galvenokārt, fizisko personu, iespējas izmantot ārzonu (zemu nodokļu un beznodokļu valstu un teritoriju) sabiedrības nolūkā izvairīties no nodokļu maksāšanas. Ienākumus no ārvalsts (zemu nodokļu un beznodokļu valstu un teritoriju) sabiedrībām ar iedzīvotāju ienākuma nodokli apliek vispārējā kārtībā, t.i., tad, kad tiek veikta šīs sabiedrības peļņas sadale (izmaksātas dividendes, kuru gūšanu persona pati deklarē).*Likuma 11.panta papildināšana ar 1.5 daļu*Šobrīd likumā ir noteikti kritēriji, kuriem izpildoties fiziskajai personai ir jāreģistrējas kā saimnieciskās darbības veicējai. Minēta norma nav viennozīmīgi interpretējama gadījumos, kad persona pārdod sadzīvē radušos lūžņus. Lai samazinātu Valsts ieņēmumu dienesta administratīvās funkcijas un administratīvo slogu fiziskajām personām, Likumā ir nepieciešami grozījumi, nosakot, ka fiziskās personas ienākuma gūšana no metāllūžņu pārdošanas nav kvalificējama par saimniecisko darbību, ja izdevumi, kas saistīti ar šā ienākuma gūšanu, nav atzīti par saimnieciskās darbības izdevumiem.*Likuma 11.panta papildināšana ar astoņpadsmito daļu*Pašreiz saskaņā ar Likuma pārejas noteikumu 84.punktu, ja maksātājam līdz 2011.gada 31.decembim ir bijis noslēgts uzņēmuma līgums vai tas uzņēmuma līgumu noslēdz 2012.gada laikā un nodoklis no šādi gūtā tiek ieturēts izmaksas vietā, maksātājs var nereģistrēt saimniecisko darbību līdz 2012.gada 31.decembrim. Tādējādi ar 2013.gada 1.janvāri maksātājam būtu jāreģistrējas kā saimnieciskās darbības veicējam. Ņemot vērā uzņēmumu līgumu skaitu, bieži – īslaicīgo darbības termiņu, nav lietderīgi, ka maksātāji vairākas reizes gadā reģistrējas kā saimnieciskās darbības veicēji, bet pēc tam raksta iesniegumu Valsts ieņēmumu dienestam, lai tiktu izslēgti no saimnieciskās darbības veicēju reģistra. *Grozījumi likuma 17.panta sestajā daļā*Ievērojot to, ka atbilstoši valsts amatpersonas deklarācijas aizpildīšanas kārtībai informācija par darba devēja izmaksātajām summām valsts amatpersonai tiek nodrošināta Valsts ieņēmumu dienesta elektroniskās deklarēšanas sistēmā deklarācijas aizpildīšanas brīdī, likuma norma, kas nosaka, ka valsts amatpersonai paziņojumu par fiziskajai personai izmaksātajām summām darba devējs izsniedz bez pieprasījuma neatkarīgi no tā cik ilgi ir pastāvējušas civildienesta vai darba attiecības, ir izslēdzama. Vienlaicīgi Likums ir papildināms ar normu, kas nosaka, ja ar darbinieku darba attiecības ir izbeigušās pirms taksācijas gada beigām, darba devējs pēc pieprasījuma izsniedz darbiniekam paziņojumu par fiziskajai personai izmaksātajām summām darba attiecību izbeigšanas dienā, tādejādi valsts amatpersonām nodrošinot iespēju saņemt valsts amatpersonas deklarācijas aizpildīšanai nepieciešamo informāciju par tās ienākumiem arī gadījumā, ja darba attiecības tiks turpinātas, bet tai radīsies pienākums iesniegt valsts amatpersonas deklarāciju, kuru iesniedz, beidzot pildīt amata pienākumus, kā arī tām valsts amatpersonām, kurām saskaņā ar likuma "Par interešu konflikta novēršanu valsts amatpersonu darbībā" 23.panta trešo un ceturto daļu savas valsts amatpersonas deklarācijas jāiesniedz Satversmes aizsardzības birojam, Ministru prezidentam vai viņa pilnvarotai personai.*Likuma pārejas noteikumu 45.1punkts*Saskaņā ar 2008.gada 14.novembra likumu „Grozījumi likumā „Par iedzīvotāju ienākuma nodokli”” tika izslēgta atsauce par zemnieku un zvejnieku saimniecību īpašniekiem kā nodokļa maksātājiem par sava uzņēmuma ienākumiem, zemnieku vai zvejnieku saimniecību kā nodokļa ieturētāja pienākumiem u.tml., kurai saskaņā ar Likuma pārejas noteikumu 45.punktu ir jāstājas spēkā 2013.gada 1.jūlijā. Ņemot vērā to, ka 2011.gada 15.decembrī tika pieņemts likums „Par Zemnieku un zvejnieku saimniecību likuma atcelšanu”, kura pārejas noteikums nosaka, ka Ministru kabinets līdz 2012.gada 1.jūlijam iesniedz Saeimai nepieciešamos grozījumus likumos sakarā ar [Zemnieku un zvejnieku saimniecību likuma](http://www.likumi.lv/doc.php?id=171009) atcelšanu, ir nepieciešami grozījumi Likumā.*Likuma pārejas noteikumu 95.punkts*Saskaņā ar Likumu summas, kas izmaksātas kā valsts atbalsts vai Eiropas Savienības atbalsts lauksaimniecībai un lauku attīstībai tiek iekļauts ar iedzīvotāju ienākuma nodokli apliekamajā ienākumā. Savukārt šobrīd Eiropas Savienības tiešo maksājumu vidējais līmenis attiecinot uz 2009.gada atbalsttiesīgo platību Latvijā ir 88 EUR/ha, kas ir 32% no Eiropas Savienības dalībvalstu vidējā līmeņa, savukārt 2013.gadā tas būs attiecīgi 97 EUR/ha vai 34% no Eiropas Savienības vidējā līmeņa. Tādējādi Latvijas zemnieki salīdzinājumā ar citu valstu zemniekiem atrodas salīdzinoši nelabvēlīgā situācijā. |
|  3. |  Saistītie politikas ietekmes novērtējumi un pētījumi | Nav attiecināms. |
|  4. |  Tiesiskā regulējuma mērķis un būtība | *Likuma 8.panta 2.5 un 2.6 daļa, 9.panta pirmās daļas 43.punkts, 9.panta vienpadsmitā daļa, 11.9 panta 4.1 daļa, 11.11 pants, 16.1 panta vienpadsmitā daļa, pārejas noteikumu 93.punkts*Likumprojekts paredz, ka, ja akciju pirkuma tiesību īstenošanas plāns paredz vismaz trīs gadu turēšanas periodu šādām tiesībām un darbinieks šajā laikā ir darba attiecības ar kapitālsabiedrību, kā arī darba devējs ir Valsts ieņēmumu dienestā (turpmāk – VID) sniedzis Likumā prasīto informāciju par akciju pirkuma tiesību īstenošanas plāna nosacījumiem, akciju pirkuma tiesību īstenošanas brīdī gūtais ienākums (starpība starp akciju tirgus cenu un cenu, par kādu akcijas iegādājas akciju pirkuma tiesību turētājs) nav apliekams ar nodokli. Atvieglojums tiek piemērots arī gadījumos, kad darbinieks tiek pārcelts darbā uz citu – ar darba devēju saistītu uzņēmumu likuma „Par uzņēmumu ienākuma nodokli” izpratnē, vai pārtrauc darba tiesiskās attiecības, jo viņam ir piešķirta valsts vecuma pensija (tai skaitā priekšlaicīgi). Citos gadījumos gūtais ienākums ir pielīdzināms algota darba ienākumam. Tādējādi par šo ienākumu ir jāveic gan valsts obligātās sociālās apdrošināšanas iemaksas, gan jāmaksā iedzīvotāju ienākuma nodoklis. Ja atvieglojuma piemērošanai noteiktie kritēriji netiek ievēroti no darbinieka neatkarīgu apstākļu dēļ (piemēram, darba devējs nav iesniedzis VID Likumā noteikto informāciju Likumā noteiktajā kārtībā un termiņā), akciju pirkuma tiesību īstenošanas ienākums ir apliekams ar algas nodokli un darba devējs ir atbildīgs par iedzīvotāju ienākuma nodokļa un valsts sociālās apdrošināšanas iemaksu budžetā Likumā noteiktajā kārtībā.Ar nodokli apliekamo ienākumu no akciju pirkuma tiesību īstenošanas nosaka kā akciju tirgus vērtības akciju pirkuma tiesību īstenošanas dienā un akciju iegādes vērtības starpību. Lai noteiktu akciju tirgus vērtību akciju pirkuma tiesību īstenošanas dienā akcijām, kas neatrodas publiskajā apgrozībā, izmanto atzinumu (vērtējumu), kuru sniegusi persona, kas atbilstoši Komerclikumam iekļauta mantiskā ieguldījuma vērtētāju sarakstā. Minētā atzinuma derīguma termiņš atšķirībā no Komerclikumā paredzētā sešu mēnešu termiņu ir noteikts garāks – 12 mēneši, ar mērķi samazināt kapitālsabiedrības izmaksas par atzinuma saņemšanu. Tomēr ņemot vērā noteikto termiņu, likumprojektā arī atrunāts, ka šāds atzinums vairs nav derīgs, ja ir iestājušies būtiski apstākļi, kuru dēļ vērtējums vairs neatspoguļo akciju patieso vērtību (piemēram, būtiskas likviditātes problēmas).Lai novērstu nodokļa dubultu uzlikšanu, ja akciju pirkuma tiesību īstenošanas brīdī ir veikts iedzīvotāju ienākuma nodokļa maksājums, vēlāk pārdodot akcijas, kuras iegūtas, īstenojot akciju pirkuma tiesības, par šo akciju iegādes vērtību uzskata akciju tirgus vērtību akciju pirkuma tiesību īstenošanas dienā.Lai nodrošinātu, ka likumprojektā noteiktais atvieglojums tiek izmantots sava īstā mērķa sasniegšanai – ar akciju pirkuma tiesību piešķiršanu darbiniekiem tos motivēt un piesaistīt uzņēmumam – likumprojektā ir iekļauts īpašs regulējums:* likumprojekts paredz, ka gadījumos, kad akciju pirkuma tiesību īstenošanas plāns pieļauj akciju pirkuma tiesību atsavināšanu citai personai, akciju pirkuma tiesību īstenošanas brīdī darba devējam būs jāaprēķina tā darbinieka, kuram sākotnēji piešķirtas akciju pirkuma tiesības, ar algas nodokli apliekamais ienākums (attiecīgi jānomaksā iedzīvotāju ienākuma nodoklis (algas nodoklis) un valsts obligātās sociālās apdrošināšanas iemaksas pēc likmes, kāda spēkā akciju pirkuma tiesību īstenošanas dienā);
* ja darbinieks, kuram sākotnēji piešķirtas akciju pirkuma tiesības, uz akciju pirkuma tiesību īstenošanas brīdi vairs nebūs darba attiecībās ar attiecīgo darba devēju (kā arī neatbildīs kritērijiem, kurus izpildot piešķir nodokļu atbrīvojumu), akciju pirkuma tiesību īstenošanas brīdī darba devējs aprēķinās ar algas nodokli apliekamo ienākumu, kuru attiecinās uz bijušā darbinieka nodarbinātības pēdējo mēnesi (attiecīgi jānomaksā iedzīvotāju ienākuma nodoklis (algas nodoklis) un valsts obligātās sociālās apdrošināšanas iemaksas pēc likmes, kāda spēkā dienā, kad darbinieks pārtraucis darba attiecības ar attiecīgo darba devēju);
* attiecībā uz darbinieka gūto ienākumu, atsavinot akciju pirkuma tiesības, tiks piemēroti Likuma 11.9 panta noteikumi par kapitāla pieauguma apliekamā ienākuma noteikšanu vispārējā kārtībā.

Likumprojekts paredz arī pārejas noteikumus, nosakot, ka likumā noteikto atvieglojumu var piemērot arī tad, ja akciju pirkuma tiesības ir piešķirtas līdz likuma spēkā stāšanās brīdim (31.12.2012.), bet akciju pirkuma tiesību īstenošanu sabiedrība uzsāk pēc likuma spēkā stāšanās (ar 01.01.2013.).*Likuma 8.panta trešās daļas 12.2 punkts un divpadsmitā daļa, 17.3 pants*Likumprojekts paredz ieviest nodokļu pretizvairīšanās normas attiecībā uz tāda ienākuma aplikšanu ar nodokli, kas iedzīvotāju ienākuma nodokļa maksātājam pienākas no tā līdzdalības zemu nodokļu un beznodokļu valstu vai teritoriju sabiedrībās, trastos vai citos juridiskos veidojumos (turpmāk – ārvalstu sabiedrībās). Paredzēts, ka ar nodokli tiks aplikts uz maksātāju attiecināmais ārvalstu sabiedrības ienākums, ja maksātāja līdzdalība ārvalstu sabiedrībā ir būtiska - 25% un vairāk,- neatkarīgi no tā, ka šis ienākums nav ticis sadalīts dividendēs. Tā kā ar ārvalstu sabiedrību likumprojekta izpratnē saprot arī ārvalstu nodibinājumu, trastu vai citu juridisku veidojumu, būtisku līdzdalību vai ietekmi var nodrošināt ne tikai ar līdzdalību ārvalsts sabiedrības pamatkapitālā, balsstiesībās, bet arī ar citām ar līgumu nodibinātām tiesībām, kas maksātājam (rezidentam) nodrošina būtisku ietekmi vai kas ļauj piedalīties ārvalstu nodibinājuma, trasta vai cita juridiska veidojuma darbības rezultātā gūtās peļņas (aktīvu vērtības pieauguma) sadalē, piemēram ar līgumu nodibinātām tiesībām uz ienākumiem no trasta pārvaldījumā nodotiem aktīviem (nekustamā īpašuma). Tāpat trasta pārvaldījumā iespējams nodot tādas ārvalsts kapitālsabiedrības daļas vai akcijas, kura ir reģistrēta, izveidota vai atrodas zemu nodokļu vai beznodokļu valstī vai teritorijā. Šajā gadījumā nodokļa maksātājs savas tiesības attiecībā uz minētās kapitālsabiedrības peļņas sadali īstenos nevis uz līdzdalības kapitālsabiedrības pamatkapitālā vai balss tiesību pamata, bet uz citu tiesību pamata.Minēto ienākumu nodokļa maksātājam jādeklarē rezumējošā kārtībā. Savukārt vēlākas dividenžu izmaksas gadījumā nodoklis šim ienākumam otrreiz netiek uzlikts. Likums arī paredz, ka aprēķināto nodokli var samazināt par ārvalstu kapitālsabiedrības līmenī samaksāto nodokļa daļu, kura ir proporcionāla peļņas daļai, kuru var attiecināt uz nodokļa maksātāju.*Likuma 11.panta papildināšana ar 1.5 daļu*Likumprojektā ir noteikts, ka fiziskās personas ienākuma gūšana no metāllūžņu pārdošanas nav kvalificējama par saimniecisko darbību neatkarīgi no šā panta 1.3 daļā minēto kritēriju izpildes, izņemot gadījumu, kad metāllūžņus pārdod individuālais komersants, kurš atbilstoši Latvijas Republikas normatīvajos aktos noteiktā kārtībā saņēmis licenci melno un krāsaino metālu atgriezumu un lūžņu iepirkšanai Latvijas Republikā. Tādējādi fiziska persona, kas regulāri nodarbojas ar metāllūžņu vākšanu un nodošanu, neatkarīgi no darījumu skaita nereģistrējas kā saimnieciskās darbības veicējs.*Likuma 11.panta papildināšana ar astoņpadsmito daļu*Likumprojekts paredz, ka maksātājs, ko uz uzņēmuma līguma pamata nodarbina komersants, individuālais uzņēmums (arī zemnieku vai zvejnieku saimniecība), kooperatīvā sabiedrība, nerezidenta pastāvīgā pārstāvniecība, iestāde, organizācija, biedrība, nodibinājums vai fiziska persona, kas reģistrēta kā saimnieciskās darbības veicēja, var nereģistrēties Valsts ieņēmumu dienestā kā saimnieciskās darbības veicējs. Šajā gadījumā maksātājs, nosakot ar nodokli apliekamo ienākumu, nav tiesīgs piemērot saimnieciskās darbības izdevumus. Tādējādi tiek nodrošināts, ka maksātājam neveidojas administratīvais slogs, ikreiz reģistrēties Valsts ieņēmumu dienestā kā saimnieciskās darbības veicējam, savukārt informāciju par personām, kas darbojas uz uzņēmuma līguma pamata tiks saņemts no pakalpojuma saņēmēja, kas arī ietur nodokli Likuma 17.panta desmitās daļas 17.punktā noteiktajā kārtībā. Līdz ar Likuma 11.panta papildināšanu ar astoņpadsmito daļu, nepieciešams izslēgt pārejas noteikumu 84.punktu.*Grozījumi likuma 17.panta sestajā daļā*Turpmāk darba devējs pēc pieprasījuma izsniegs darbiniekam paziņojumu par fiziskajai personai izmaksātajām summām darba attiecību izbeigšanas dienā, ja ar darbinieku darba attiecības ir izbeigušās pirms taksācijas gada beigām.*Grozījumi likuma 3.panta trešās daļas 11.punktā, 9.panta pirmās daļas 6.punktā, 13.panta pirmās daļas 1.punktā un 3.3daļā*Likumprojektā veikti redakcionāla rakstura precizējumi, kas precizē terminus, nosaka konkrētāku atvieglojuma par apgādībā esošu personu piemērošanas kārtību, ja personai ir piešķirta pensija, kā arī precizē minētā iedzīvotāju ienākuma nodokļa atvieglojuma piemērošanu, ja apgādībā esošā persona turpina vispārējās, profesionālās, augstākās vai speciālās izglītības iegūšanu.*Likuma pārejas noteikumu 45.1punkts*Likumprojektā tiek noteikts, ka Likuma pārejas noteikumu 45.punktā paredzēto grozījumu spēkā stāšanās tiek atcelta.*Likuma pārejas noteikumu 95.punkts*Kā daļēju kompromisa variantu Latvijas zemnieku salīdzinoši zemāko ienākumu problēmas risinājumam Likumprojekts paredz attiecībā uz valsts atbalsta vai Eiropas Savienības atbalsta lauksaimniecībai un lauku attīstībai ietvaros saņemto maksājumu aplikšanu ar ienākuma nodokļiem (iedzīvotāju ienākuma nodokli un uzņēmumu ienākuma nodokli) iespēju, kamēr Latvijas zemnieku saņemtie atbalsta maksājumi salīdzinājumā ar ES vidējo līmeni ir nesamērīgi zemi, pārejas pasākuma ietvaros 2013.gadā minētos ienākuma veidus atbrīvot no iedzīvotāju ienākuma nodokļa.  |
|  5. |  Projekta izstrādē iesaistītās institūcijas | *Likuma 8.panta 2.5 un 2.6 daļa, 9.panta pirmās daļas 43.punkts, 9.panta vienpadsmitā daļa, 11.9 panta 4.1 daļa, 11.11 pants, 16.1 panta vienpadsmitā daļa, pārejas noteikumu 93.punkts*Likumprojekta izstrādē iesaistīta Tieslietu ministrija, Labklājības ministrija, Valsts ieņēmumu dienests. |
|  6. |  Iemesli, kādēļ netika nodrošināta sabiedrības līdzdalība | Nav.  |
|  7. |  Cita informācija | Nav. |
| **II. Tiesību akta projekta ietekme uz sabiedrību** |
|  1. |  Sabiedrības mērķgrupa | *Likuma 8.panta 2.5 un 2.6 daļa, 9.panta pirmās daļas 43.punkts, 9.panta vienpadsmitā daļa, 11.9 panta 4.1 daļa, 11.11 pants, 16.1 panta vienpadsmitā daļa, pārejas noteikumu 90.punkts*Kapitālsabiedrības, kas darbinieku motivācijas un piesaistīšanas nolūkā darbiniekiem piešķir akciju pirkuma tiesības, kā arī attiecīgi darbinieki – akciju pirkuma tiesību ieguvēji.*Likuma 8.panta trešās daļas 12.2 punkts un divpadsmitā daļa, 17.3 pants*Fiziskās personas (rezidenti), kuriem pieder būtiska līdzdalība ārzonu (zemu nodokļu un beznodokļu valstu un teritoriju) sabiedrībās un kuri potenciāli var izmanot ārzonas sabiedrību nolūkā izvairīties no nodokļu maksāšanas. Precīzi dati par šādu personu skaitu nav pieejami, taču var vērtēt, ka šādu personu īpatsvars kopējā nodokļu maksātāju skaitā ir neliels.*Grozījumi likuma 17.panta sestajā daļā*Fiziskās personas – darba ņēmēji, t.sk., valsts amatpersonas.*Likuma pārejas noteikumu 45.1punkts*Zemnieku un zvejnieku saimniecības.*Likuma pārejas noteikumu 95.punkts*Personas, kas saņem valsts atbalstu lauksaimniecībai vai Eiropas Savienības atbalstu lauksaimniecībai un lauku attīstībai. |
|  2. |  Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | *Likuma 8.panta trešās daļas 12.2 punkts un divpadsmitā daļa, 17.3 pants*Iedzīvotāju ienākuma nodokļa maksātāji, kas labprātīgi izpilda Likuma uzliktās nodokļa maksāšanas prasības un kuru nodokļa maksāšanas motivāciju mazina informācija par nodokļu plānošanas shēmām, kuru radīšanu, cita starpā, ietekmēja arī attiecīga, uz būtisku līdzdalību ārzonu sabiedrībās orientēta, regulējuma trūkums nodokļu likumos. |
|  3. |  Tiesiskā regulējuma finansiālā ietekme | Nav attiecināms. |
|  4. |  Tiesiskā regulējuma nefinansiālā ietekme | Nav attiecināms. |
|  5. |  Administratīvās procedūras raksturojums | Nav attiecināms. |
|  6. |  Administratīvo izmaksu monetārs novērtējums | Nav attiecināms. |
|  7. |  Cita informācija | Nav. |
|  **III. Tiesību akta projekta ietekme uz valsts budžetu un pašvaldību budžetiem** |
|

|  |  |  |
| --- | --- | --- |
| **Rādītāji** | **2012** | Turpmākie trīs gadi (tūkst. latu) |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | **2013** | **2014** | **2015** |
| Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | +812 158,0 | 0 | -2 430,0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | +162 431,6 | 0 | -486,0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | +649 726,4 | 0 | -1 944,0 | 0 |
| 2. Budžeta izdevumi: | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | 0 | 0 | 0 | -2 430,0 | 0 |
| 3.1. valsts pamatbudžets | 0 | 0 | 0 | -486,0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | -1 944,0 | 0 |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | 0 | 0 | 0 | 0 | 0 |
| 0 | 0 | 0 | 0 |
| 0 | 0 | 0 | 0 |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | 2009.gadā valsts atbalsts lauksaimniecībai vai Eiropas Savienības atbalsts lauksaimniecībai un lauku attīstībai (turpmāk – subsīdijas) tika izmaksāts 80,9 milj.Ls apmērā, kas tolaik bija neapliekams ienākums. Apliekamie ienākumi no lauksaimnieciskās ražošanas un lauku tūrisma pakalpojumu sniegšanas (neņemot vērā iepriekšējo gadu zaudējumus, kurus sedz ar taksācijas gada apliekamiem ienākumiem) bija 0,29 milj.Ls.2010.gadā subsīdijas tika izmaksātas aptuveni 98,0 milj.Ls apmērā. Apliekamie ienākumi no lauksaimnieciskās ražošanas un lauku tūrisma pakalpojumu sniegšanas (neņemot vērā iepriekšējo gadu zaudējumus, kurus sedz ar taksācijas gada apliekamiem ienākumiem) bija 6,04 milj.Ls. Saskaņā ar Likuma pārejas noteikumu 54.punktu atbalsta summas, kas piešķirtas par 2009.gadu kā valsts atbalsts lauksaimniecībai vai Eiropas Savienības atbalsts lauksaimniecībai un lauku attīstībai, bet izmaksātas pēc 2009.gada 31.decembra, nav iekļaujamas maksātāja apliekamajā ienākumā. Šādas subsīdijas veidoja neapliekamos ienākumus 40,6 milj.Ls apmērā. Tātad subsīdijas, kas tika iekļautas ieņēmumos, bija aptuveni 58 milj.latu. Minētās subsīdijas palielināja apliekamos ienākumus no lauksaimnieciskās ražošanas un lauku tūrisma pakalpojumu sniegšanas (neņemot vērā iepriekšējo gadu zaudējumus, kurus sedz ar taksācijas gada apliekamiem ienākumiem) par 5,75 (6.04-0.29) milj.Ls, jeb 1,44 milj.Ls nodokļa izteiksmē, salīdzinot ar 2009.gadu.Pieņemot, ka 2013.gadā subsīdiju apmērs saglabāsies 2010.gada līmenī ~98,0 milj.Ls, un visas būs iekļaujamas ieņēmumos, negatīvā fiskālā ietekme no priekšlikuma īstenošanas būtu aptuveni **2,43 milj.Ls**. (98\*1,44/58 – pieņemot, ka apliekamais ienākums palielināsies proporcionāli ieņēmumos iekļaujamo subsīdiju apmēram). |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Nav. |

 |
| **IV. Tiesību akta projekta ietekme uz spēkā esošo tiesību normu sistēmu** |
|  1. |  Nepieciešamie saistītie tiesību aktu projekti | *Likuma 8.panta 2.5 un 2.6 daļa, 9.panta pirmās daļas 43.punkts, 9.panta vienpadsmitā daļa, 11.9 panta 4.1 daļa, 11.11 pants, 16.1 panta vienpadsmitā daļa, pārejas noteikumu 93.punkts*Likuma grozījumiem saistībā ar akciju pirkuma tiesību īstenošanas ienākuma aplikšanai ar algas nodokli jāstājas spēkā vienlaicīgi ar attiecīgajiem grozījumiem likumā „Par valsts sociālo apdrošināšanu”. Pēc likuma spēkā stāšanās nepieciešams veikt arī grozījumus Ministru kabineta 2010.gada 7.septembra noteikumos Nr.827 „Noteikumi par valsts sociālās apdrošināšanas obligāto iemaksu veicēju reģistrāciju un ziņojumiem par valsts sociālās apdrošināšanas obligātajām iemaksām un iedzīvotāju ienākuma nodokli”, nodrošinot šo grozījumu spēkā stāšanos līdz 2013.gada 1.janvārim. Grozījumus Ministru kabineta 2010.gada 7.septembra noteikumos Nr.827 „Noteikumi par valsts sociālās apdrošināšanas obligāto iemaksu veicēju reģistrāciju un ziņojumiem par valsts sociālās apdrošināšanas obligātajām iemaksām un iedzīvotāju ienākuma nodokli” izstrādās Labklājības ministrija.*Likuma 8.panta trešās daļas 12.2 punkts un divpadsmitā daļa, 17.3 pants*Pēc Likuma grozījumu spēkā stāšanās nepieciešams veikt grozījumus Ministru kabineta 2009.gada 17.februāra noteikumos Nr.149 „Noteikumi par iedzīvotāju gada ienākumu deklarāciju un tās aizpildīšanas kārtību”, nodrošinot šo grozījumu spēkā stāšanos līdz 2013.gada 1.janvārim un Ministru kabineta 2010.gada 21.septembra noteikumos Nr.899 „Likuma „Par iedzīvotāju ienākuma nodokli” normu piemērošanas kārtība””. Grozījumus Ministru kabineta 2009.gada 17.februāra noteikumos Nr.149 „Noteikumi par iedzīvotāju gada ienākumu deklarāciju un tās aizpildīšanas kārtību” un Ministru kabineta 2010.gada 21.septembra noteikumos Nr.899 „Likuma „Par iedzīvotāju ienākuma nodokli” normu piemērošanas kārtība”” izstrādās Finanšu ministrija.  |
|  2. |  Cita informācija | Nav. |
|  **V. Tiesību akta projekta atbilstība Latvijas Republikas starptautiskajām saistībām** |
| Likumprojekts šo jomu neskar. |
| **VI. Sabiedrības līdzdalība un šīs līdzdalības rezultāti** |
|

|  |  |  |
| --- | --- | --- |
| 1. | Sabiedrības informēšana par projekta izstrādes uzsākšanu | Likumprojekta izstrādes laikā notika konsultācijas ar Valsts ieņēmumu dienestu. |
| 2. | Sabiedrības līdzdalība projekta izstrādē | *Likuma 8.panta 2.5 un 2.6 daļa 9.panta pirmās daļas 43.punkts, 9.panta vienpadsmitā daļa, 11.9 panta 4.1 daļa, 11.11 pants, 16.1 panta vienpadsmitā daļa, pārejas noteikumu 93.punkts*Likumprojekta izstrādē piedalījās tā izstrādes rosinātāji – biržas (NASDAQ OMX Rīga) un auditorfirmu (PriceWaterhouseCoopers, Ernst&Young) pārstāvji.Saņemti rakstiski priekšlikumi no Zemkopības ministrijas.  |
| 3. | Sabiedrības līdzdalības rezultāti | Projekta apspriešanas procesā tika ņemti vērā biržas un auditorfirmu izteiktie priekšlikumi un iestrādāti likumprojektā. |
| 4. | Saeimas un ekspertu līdzdalība | Nav attiecināms. |
| 5. | Cita informācija | Nav. |

 |
| **VII. Tiesību akta projekta izpildes nodrošināšana un tās ietekme uz institūcijām** |
|  1. |  Projekta izpildē iesaistītās institūcijas | Finanšu ministrija un Valsts ieņēmumu dienests. |
|  2. |  Projekta izpildes ietekme uz pārvaldes funkcijām | Projekts šo jomu neskar. |
|  3. |  Projekta izpildes ietekme uz pārvaldes institucionālo struktūru.Jaunu institūciju izveide | Jaunas institūcijas nav nepieciešams izveidot. |
|  4. |  Projekta izpildes ietekme uz pārvaldes institucionālo struktūru.Esošu institūciju likvidācija | Nav plānota esošu institūciju likvidācija. |
|  5. |  Projekta izpildes ietekme uz pārvaldes institucionālo struktūru.Esošu institūciju reorganizācija |  Nav plānota esošu institūciju reorganizācija. |
|  6. |  Cita informācija | Jaunā funkcija tiks īstenota, izmantojot esošos pārvaldes resursus. |

Finanšu ministrs A.Vilks

14.08.2012 13:16

3240

Orehova 67095494

Anda.Orehova@fm.gov.lv